Diari Oficial de la Generalitat Valenciana


Sumari del DOGV 9770, del 19-01-2024 (2024/281)

RESOLUCIÓ d'11 de gener de 2024, del síndic major, per la qual s'ordena publicar l'Acord del Consell de la Sindicatura de Comptes de la Comunitat Valenciana del dia 10 de gener de 2024, relatiu a la publicació de la relació definitiva amb l'aspirant que ha superat el concurs oposició convocat per a cobrir una plaça de tècnic o tècnica auxiliars d'informàtica, subgrup C1, convocatòria 08/IVR3613.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9770

Data del DOGV
:   19-01-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/281


Data del document
:   11-01-2024

Organisme emissor
:   Sindicatura de Comptes

Tipus de document
:   Resolució

Anàlisi jurídica

RESOLUCIÓ d'11 de gener de 2024, del síndic major, per la qual s'ordena publicar l'Acord del Consell de la Sindicatura de Comptes de la Comunitat Valenciana del dia 10 de gener de 2024, relatiu a la publicació de la relació definitiva amb l'aspirant que ha superat el concurs oposició convocat per a cobrir una plaça de tècnic o tècnica auxiliars d'informàtica, subgrup C1, convocatòria 08/VKP2628. [2024/281]  
  
Una vegada acomplits tots els tràmits previstos en les bases de la convocatòria aprovada per mitjà de l'Acord de 17 de juny de 2022, del Consell de la Sindicatura de Comptes de la Comunitat Valenciana, pel qual es va convocar concurs oposició per a cobrir una plaça de tècnic auxiliar d'informàtica, subgrup C1, convocatòria 08/2022 (DOGV 9370 i BOCV 261, ambdós de 28.06.2022).  
Vist l'expedient del tribunal de selecció que ha actuat en l'esmentat procés selectiu, en l'acta final del qual consta l'elevació al Consell de la relació definitiva amb l'aspirant que ha superat el concurs oposició, i de conformitat amb la base 11 de la convocatòria esmentada, el Consell, vista la proposta del secretari general, acorda:  
  
1. Aprovar i publicar la relació definitiva amb l'aspirant que ha superat, pel torn d'accés lliure, el concurs oposició convocat, i que s'assenyala en l'annex d'aquest acord.  
2. En el termini de vint dies hàbils comptadors des del següent al de l'última publicació en el DOGV i en el BOCV, l'aspirant haurà d'aportar davant de la Secretaria General de la Sindicatura de Comptes els documents següents:  
a) Fotocòpia compulsada del document nacional d'identitat o certificació de naixement expedida pel Registre Civil corresponent.  
  
b) Fotocòpia compulsada del títol acadèmic exigible segons el que estableix la base 2.1.c de la convocatòria o certificació acadèmica que acredite haver realitzat tots els estudis per a l'obtenció del títol. En el cas de titulacions obtingudes en l'estranger, fotocòpia compulsada de la credencial que acredite l'homologació que corresponga.  
  
c) Declaració de no haver sigut separat per mitjà d'expedient disciplinari de qualsevol administració o ocupació pública, així com de no trobar-se inhabilitat penalment per a l'exercici de funcions públiques.  
  
d) Certificat mèdic acreditatiu de posseir la capacitat física i psíquica necessària per a l'exercici de les funcions del lloc oferit.  
3. La persona seleccionada que dins del termini indicat, i excepte casos de força major, no presente la documentació acreditativa o que d'aquesta es deduïsca que no té algun dels requisits exigits, no podrà ser nomenada personal funcionari de carrera de la Sindicatura de Comptes, sense perjuí de la responsabilitat en què puga haver incorregut per falsedat en la seua sol·licitud de participació.  
4. A fi d'assegurar la cobertura de les places convocades, si es produeix renúncia de la persona aspirant seleccionada, abans del seu nomenament o presa de possessió, l'òrgan convocant podrà requerir de l'òrgan de selecció la relació complementària dels aspirants que seguisquen les proposades, per a fer-ne el possible nomenament com a funcionari de carrera.  
Contra aquest acord, la persona interessada pot interposar recurs contenciós administratiu en el termini de dos mesos comptadors des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb els articles 10.1.c, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, podrà interposar-se potestativament recurs de reposició davant del mateix òrgan que va dictar l'acte contra el qual es recorre, en el termini d'un mes comptador des de l'endemà de la seua publicació, o qualsevol altre que s'estime procedent.  
  
  
  
  
València, 11 de gener de 2024. El síndic major de la Sindicatura de Comptes: Vicent Cucarella Tormo.